एयरपोर्ट पर बिहार के पूर्व उपमुख्यमंत्री सुशील मोदी बोले- राजस्थान में सबसे ज्यादा बलात्कार की घटनाएं हुई
केंद्रीय विदेश मंत्री डा एस जयशंकर उदयपुर पहुंचे। उनका डबोक स्थित महाराणा प्रताप एयरपोर्ट पर भाजपा नेताओं व जनप्रतिनिधियों ने स्वागत किया। इस दौरान बिहार के पूर्व उप मुख्यमंत्री सुशील मोदी भी पहुंचे।
केंद्रीय विदेश मंत्री डा एस जयशंकर उदयपुर पहुंचे। उनका डबोक स्थित महाराणा प्रताप एयरपोर्ट पर भाजपा नेताओं व जनप्रतिनिधियों ने स्वागत किया। इस दौरान बिहार के पूर्व उप मुख्यमंत्री सुशील मोदी भी पहुंचे। फ्लाइट दिल्ली से ही लेट होने से उदयपुर पहुंचने में उनको देरी हुई। पहले उनके साढ़े बारह बजे आने का कार्यक्रम था लेकिन वे दोपहर तीन बजे बाद एयरपोर्ट पर उतरे।
डबोक एयरपोर्ट पर भाजपा नेता बंशीलाल खटीक, गजपाल सिंह, किरण जैन आदि ने स्वागत किया। एयरपोर्ट से वे सीधे होटल गए। विदेश मंत्री उदयपुर की ताज अरावली होटल में बैठक में शामिल होने आए, बैठक का एजेंडा अति गोपनीय रखा गया है।
एयरपोर्ट पर बिहार के पूर्व उपमुख्यमंत्री व राज्यसभा सदस्य सुशील मोदी ने मीडिया से बातचीत में कहा कि मणिपुर में जो कुछ हुआ वह दुर्भाग्यपूर्ण है और प्रधानमंत्री ने उसके लिए खेद प्रकट ​किया है, हम तो बहस के लिए तैयार है पर दो दिन से विपक्ष सदन को चलने नहीं दे रहे है, विपक्ष बहस नहीं चाहता है और वह बहाने ढूंढ रहा है। केवल मणिपुर ही नहीं बंगाल में जो हिंसा हुई है उस पर भी चर्चा होनी चाहिए, बिहार पर भी चर्चा हो। वे बोले कि राजस्थान में सबसे ज्यादा बलात्कार की घटनाएं हुई है।
एक सवाल के जवाब में मोदी ने कहा कि महागठबंधन की हवा तो पहले ही निकल चुकी है, नाम बदलने से कुछ नहीं बदलता है, चेहरा तो वहीं है। जैसे ही यूपीए का नाम आता है तो दस साल के कुशासन की याद लोगों को ताजा हो जाती है। जनता वोट नाम पर नहीं काम पर वोट करती है। मोदी ने कहा कि वे व्यक्तिगत यात्रा पर आए है।